ຜູ້ນໍາສອງ​ພັກ​​ກ່າວວ່າ ມີຄວາມກ້າວໜ້າ ໃນການເຈລະຈາກັນ ເພື່ອຍຸຕິວິກິດການ ການເງິນຂອງ ສຫລ (ວີດີໂອ/ສະໄລດ໌)
ທ່ານ Reid ​​ກ່າວ​​ວ່າ “ມີ​ຄວາມ​ກ້າວໜ້າ​ຢ່າງ​ໃຫຍ່​ຫຼວງ” ​​ໄປ​ສູ່​ການ​ຕົກລົງ​ກັນ​​ໄດ້ ແຕ່ເຕືອນວ່າ ລັດຖະສະພາຍັງ​ບໍ່​ທັນ​ ໄປ​ເຖິງຈຸດ​ນັ້ນ​​ເທື່ອ.
ການຕົກລົງກັນລະຫວ່າງສອງພັກການເມືອງໃຫຍ່ຂອງສະຫະລັດ ເພື່ອເປີດກິດຈະການຂອງລັດຖະບານຄືນ ແລະເພື່ອຫຼີກເວັ້ນ ການບໍ່ຊໍາລະໜີ້ສິນຕາມເວລາ ກໍາລັງກໍ່ຮ່າງຂຶ້ນຢູ່ໃນສະພາສູງ ໃນຂະນະທີ່ສະພາວະການບໍ່ສາມາດຊໍາລະໜີ້ສິນໄດ້ຕາມເວລາ ໃກ້ຈະເປັນຈິງ ແລະການອັດໂຮງການຂອງລັດຖະບານລົງ ກ້າວເຂົ້າສູ່ອາທິດທີ 3 ໃນວັນອັງຄານມື້ນີ້ ຄາດກັນວ່າ ພວກຜູ້ແທນພັກຣິພັບບລິກັນ ຢູ່ໃນສະພາຕໍ່າ ແລະສະພາສູງ ຈະພົບປະກັນໃນມື້ນີ້ ເພື່ອປຶກສາຫາລືກ່ຽວ ກັບການຕົກລົງທີ່ອາດເປັນໄປໄດ້ ທີ່ຈະເຮັດໃຫ້ການອັດ ໂຮງການຂອງລັດຖະບານນັ້ນ ສິ້ນສຸດລົງ ແລະຍົກເພດານ ໜີ້ສິນສູງຂຶ້ນອີກ ຫຼັງຈາກທີ່ໄດ້ໂອ້ລົມສົນທະນາກັນໝົດມື້ໃນວັນຈັນວານນີ້ ທັງຜູ້ນໍາສຽງສ່ວນຫຼາຍ ກໍຄືພັກ ເດໂມແຄຣັດ ໃນສະພາສູງທ່ານ Harry Reid ກັບຫົວໜ້າພັກຣິພັບບລິກັນໃນສະພາສູງ ທ່ານ Mitch McConnell ໄດ້ສະແດງຄວາມເຫັນໃນທາງບວກອອກມາວ່າ ອາດຈະມີການ ຕົກລົງກັນໄດ້ ທ່ານ Reid ໄດ້ບອກກັບພວກນັກຂ່າວໃນແລງວັນຈັນວານນີ້ວ່າ ໄປສູ່ການຕົກລົງກັນໄດ້ ທ່ານເຕືອນວ່າລັດຖະສະພາຍັງບໍ່ທັນໄປເຖິງ ຈຸດນັ້ນເທື່ອ ແຕ່ກໍທໍານາຍວ່າ ວັນອັງຄານມື້ນີ້ ອາດຈະເປັນ ສ່ວນທ່ານ McConnell ນັ້ນກໍໄດ້ກ່າວວ່າ ທ່ານມີຄວາມເຫັນແບບດຽວກັນກັບທ່ານ Reid ການຕົກລົງອັນໃດກໍຕາມ ແມ່ນຈະຕ້ອງໄດ້ຜ່ານທັງສະພາຕໍ່າແລະສະພາສູງ ກ່ອນທີ່ ປະທານາທິບໍດີ ຈະໄດ້ລົງນາມ ຮັບຮອງເອົາເປັນກົດໝາຍໄດ້ ຈຸດໃຈກາງຂອງການໂອ້ລົມສົນທະນາໃນປະຈຸບັນນີ້ ກໍແມ່ນຂໍ້ສະເໜີໃຫ້ຍົກລະດັບເພ ດານໜີ້ສິນຂອງປະເທດໄປຈົນຮອດປີໜ້າ ຊຶ່ງຮວມທັງການເອົາມາດຕະການໄລຍະສັ້ນ ເພື່ອເປີດໂຮງການລັດຖະບານຄືນ ແລະອໍານວຍໃຫ້ເລີ້ມຕົ້ນການເຈລະຈາຕໍ່ລອງກັນ ເລື່ອງງົບປະມານໄດ້